Antallet af syrere, der er flygtet til nabolandene, har rundet fem millioner i den seks år lange krig, oplyser FN's Flygtningehøjkommissariat (UNHCR).

De fem millioner syrere opholder sig i Tyrkiet, Libanon, Jordan, Irak og Egypten.

Antallet af flygtninge lå gennem det meste af 2016 stabilt på cirka 4,8 millioner. Men siden starten af året er antallet steget.

Det er UNHCR, der i fællesskab med den tyrkiske regering anslår, at lidt over fem millioner flygtninge opholder sig i nabolandene.